b'\n_START_ARTICLE_\nThora Holm\n_START_SECTION_\nFamilie\n_START_PARAGRAPH_\nThora Holm var datter av musiker Andreas Holm og Anne Marie Leegaard. Hun fikk datteren Marie Caroline Christiane med teaterlederen Jacob Mayson. Datteren ble senere oppfostret i Skien.\n_START_SECTION_\nLiv og virke\n_START_PARAGRAPH_\nThora Holm var tilknyttet flere omreisende teaterselskaper i Norge 1820- og 1830-\xc3\xa5rene. Hun reiste med Julius Olsens selskap i 1828-1833, opptr\xc3\xa5dte Trondheim med C. W. Orlamundt i 1833-1834, i Bergen i 1834-1835 under teaterdirekt\xc3\xb8rene Ditlev Staal og Peter Nielsen, f\xc3\xb8r hun igjen reiste med Orlamundts selskap 1. mai till 13. august 1835, med en turn\xc3\xa9 fra Stavanger til Kristiansand. I 1835-1836 reiste hun p\xc3\xa5 turne i Norge med Jacob Mayson, en mann hun innledet et forhold til. Hun opptr\xc3\xa5dte ogs\xc3\xa5 med Maysons selskap i Trondheim i 1838-1839._NEWLINE_Som alenemor og omreisende skuespiller slet hun med dyp fattigdom, og i 1834, da hun led under \xc2\xabgr\xc3\xa6sselige Sjels- og Legems-lidelser\xc2\xbb, ble det av en gruppe velyndere samlet inn 38 1/2 Speciedaler til henne._NEWLINE_Thora Holm fikk 19. juli 1839 utstedet et pass i Bergen, hvor hun en tid hadde v\xc3\xa6rt arbeidss\xc3\xb8kende, for en reise \xc3\xb8stover i Norge. Hennes senere skjebne er ukjent.'